 Kwa mujibu wa Msemaji wa JKT Ruvu, Ofisa Mteule Daraja la Pili, Costantine Masanja, timu hiyo inatarajiwa kutua Dar es Salaam leo ikitokea Morogoro ambako iliweka kambi.Uwanja wa Karume ndio utakuwa uwanja wa nyumbani wa JKT Ruvu katika mechi za Ligi Kuu ya Tanzania Bara kuanzia msimu ujao wa 2015-16 unaoanza Septemba 22, mwaka huu.Kwa mujibu wa Masanja, mwezi huu, timu hiyo imecheza mechi nne za kirafiki na kushinda zote, ikicheza mechi mbili Dar es Salaam na mbili mkoani Morogoro.Msemaji huyo alisema itautumia mchezo wa leo dhidi ya Mwadui FC kama kipimo kuelekea katika ufunguzi wa Ligi Kuu ambapo timu hiyo ya Jeshi la Kujenga Taifa itasafiri kwenda Songea kuanza na Majimaji ya huko.Mwadui FC ambayo imepanda Ligi Kuu msimu ujao, iko Dar es Salaam kwa mechi za kujipima nguvu na hivi karibuni imecheza na Simba na kwenda nayo sare ya 0-0 na Azam FC sare ya bao 1-1.